Source: http://polgarportal.hu/vizsgalja-az-arfolyamkockazattal-osszefuggo-kerdeseket-az-europai-birosag/
Timestamp: 2017-07-24 04:40:52
Document Index: 11223575

Matched Legal Cases: ['Bíróság ', 'Bíróság\n', 'Bíróság ', 'bíróság ', 'Bíróság ', 'bíróság ', 'bíróság ']

Vizsgálja az árfolyamkockázattal összefüggő kérdéseket az Európai Bíróság - PolgárPortál
Forrás: 24.hu Vizsgálja az árfolyamkockázattal összefüggő kérdéseket az Európai Bíróság
2017-03-03	Hírözön
Vizsgálja az árfolyamkockázattal összefüggő kérdéseket az Európai Bíróság a Fővárosi Ítélőtábla jogértelmező kérése nyomán – írja Magyar Idők.
A cikk szerint a luxembourgi fórumnak egyebek mellett abban kell állást foglalnia, hogy vizsgálható-e most, az elszámolás és a forintosítás után a témakör, és ha igen, összeegyeztethető-e az uniós joggal az a szerződéses feltétel, amely szerint az árfolyamváltozásból eredő minden kárt az adós köteles viselni. A bíróság az uniós jog alapján határoz, a döntése akár százmilliárdok sorsát befolyásolhatja itthon.
Lehóczki Balázs, az Európai Bíróság munkatársa a lapnak azt mondta, a magyar bíróság egy perben jelenleg azt vizsgálja, miként kell megítélni az uniós jog alapján azokat a szerződéses kikötéseket, amelyek az árfolyamkockázat viselését kizárólag a fogyasztóra hárítják.
A fő kérdés az, hogy az ilyen passzusok alkalmazását megengedik-e az EU fogyasztóvédelmi előírásai, vagy éppenséggel tiltják. Ha ugyanis tiltják, nincs fogyasztói kötelezettség – magyarázta. Az uniós bíróság eljárása jelenleg a kezdeti szakaszában tart.
Így ment neki az ellenzék Orbán tusnádfürdői beszédének – a PS összeállítása - 2017-07-23 FINA elnök: Minden idők legjobb világbajnoksága zajlik Budapesten - 2017-07-23 Orbán Viktor: Kiállunk Lengyelország mellett - 2017-07-23 Előző Az 1956-os forradalomról rendeztek tudományos tanácskozást Bécsben
Következő Börtönnel büntetnék a székelyföldi autonómiatörekvést